Domstolens dom (Syvende Afdeling) af 16. februar 2023 –Strong Charon
(Sag C-675/21) (1)
»Præjudiciel forelæggelse – socialpolitik – overførsel af virksomheder – varetagelse af arbejdstagernes rettigheder – direktiv 2001/23/EF – anvendelsesområde – erhververens nægtelse af at anerkende overførslen af arbejdskontrakten – begrebet »overførsel« – begrebet »økonomisk enhed« – den omstændighed, at der ikke foreligger et kontraktforhold mellem overdrageren og erhververen«
1.      Socialpolitik – tilnærmelse af lovgivningerne – overførsel af virksomheder – varetagelse af arbejdstagernes rettigheder – direktiv 2001/23 – anvendelsesområde – overførsel – begreb – kriterier – den omstændighed, at der ikke foreligger et kontraktforhold mellem overdrageren og erhververen – ingen betydning
[Rådets direktiv 2001/23, art. 1, stk. 1, litra b)]
(jf. præmis 42, 43 og 45 samt domskonkl.1)
2.      Socialpolitik – tilnærmelse af lovgivningerne – overførsel af virksomheder – varetagelse af arbejdstagernes rettigheder – direktiv 2001/23 – anvendelsesområde – virksomhed, der leverer tjenesteydelser i form af overvågning, og som af kunden erstattes af en ny virksomhed, der skal levere de samme ydelser – det forhold, at sidstnævnte virksomhed overtager et meget begrænset antal arbejdstagere fra førstnævnte virksomhed – overtagne arbejdstagere, der ikke besidder den nødvendige specifikke kompetence og ekspertise for at kunne levere ydelserne til denne kunde – det forhold, at materielle og immaterielle goder ikke overtages – ikke omfattet
(Rådets direktiv 2001/23, tredje betragtning og art. 1, stk. 1)
(jf. præmis 47-58 og domskonkl. 2)
Konklusion
1)
Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter
skal fortolkes således, at
den omstændighed, at der ikke foreligger et kontraktforhold mellem overdrageren og erhververen af en virksomhed eller bedrift eller en del af en virksomhed eller bedrift, er uden betydning ved afgørelsen af, om der foreligger en overførsel som omhandlet i dette direktiv.
2)
Artikel 1, stk. 1, i direktiv 2001/23
skal fortolkes således, at
dette direktivs anvendelsesområde ikke omfatter en situation, hvor en virksomhed, der leverer tjenesteydelser, og som til opfyldelse af en kundes behov hos denne kunde har ansat et hold bestående af et vist antal arbejdstagere, af denne kunde bliver erstattet af en ny virksomhed, der skal levere de samme ydelser, og således at sidstnævnte virksomhed for det første kun overtager et meget begrænset antal arbejdstagere fra det nævnte hold, uden at de overtagne arbejdstagere besidder den nødvendige specifikke kompetence og ekspertise for at kunne levere ydelserne til denne kunde, og den nye tjenesteyder for det andet ikke overtager de nødvendige materielle og immaterielle goder til fortsættelse af disse ydelser.
1 EUT C 148 af 4.4.2022.